Vultures 2 (ალბომი)

Vultures 2 – ამერიკული ჰიპ-ჰოპ სუპერჯგუფ ¥$-ის მეორე სტუდიური ალბომი, რომელიც რეპერ კანიე უესტის და მომღერალ Ty Dolla Sign-სგან შედგება. ალბომი მოულოდნელად გამოვიდა YZY ბრენდის ქვეშ, 2024 წლის 3 აგვისტოს. მოწვეულ შემსრულებლებს შორის არიან დონ ტოლივერი, Playboi Carti, Kodak Black, Future, Lil Durk, Lil Baby, Yuno Miles, უესტის ქალიშვილები ნორთი და ჩიკაგო, Young Thug, Lil Wayne, Desiigner, Cyhi the Prynce, 070 Shake და Big TC. ალბომის ციფრულ დელუქს გამოცემებში მოწვეული ვოკალისტები არიან Peso Pluma, Kodak Black, Kid Cudi და ტრევის სკოტი.

ტრეკის, „Can U Be“ ჩაწერის სესიები პირველად 2015 წელს გაიმართა, სამი წლით ადრე, სანამ ვესტი „Sky City“-ს ჩაწერას დაიწყებდა და 2024 წელს დასრულდა. ვესტი და Ty Dolla Sign თანამშრომლებთან ერთად Vultures 2-ის შექმნაზე კონცენტრირდნენ მისი წინამორბედის, Vultures 1 2024 წელს გამოსვლის შემდეგ; რეპერმა სწრაფად უკან დაიხია, 2024 წლის ივლისში, მუსიკიდან წასვლის განცხადების გამო. 2024 წლის მარტში, ისეთი ტრეკების აუდიო ჩანაწერები, როგორიცაა „River“ და „Promotion“, ონლაინ სტრიმინგისთვის ხელმისაწვდომი გახდა. ავტორებმა ალბომის სიმღერები იმავე თვის განმავლობაში, შეერთებულ შტატებში გამართულ მოსასმენ წვეულებებზე წარმოადგინეს, სანამ აგვისტოსა და სექტემბერში საერთაშორისო სცენებზე გავიდოდნენ, როგორიცაა გოიანგი და ჰაიკოუ.

Vultures 2-ის გამოსვლის შემდეგ, უესტი განუწყვეტლივ ანახლებდა ტრეკებს. მოიცავდა ჰიპ-ჰოპს, R&B-ს, ჰაუსსა და ტრეპს. ალბომმა მუსიკალური კრიტიკოსებისგან უარყოფითი შეფასებები მიიღო, რომლებმაც მისი დაუმთავრებელი ჟღერადობა გააკრიტიკეს. წარმოდგენილია ქალების, ფულის, თავისუფლებისა და გამოსყიდვის თემები, ხოლო უესტი საკუთარ თავს სხვების მსხვერპლად წარმოაჩენს. ალბომის გამოსვლამდე რამდენიმე საათით ადრე, მთავარ სინგლად გამოვიდა „Slide“. 2024 წლის აგვისტოში ასევე გავრცელდა მუსიკალური ვიდეო ტრეკისთვის - „Fried“. 2024 წლის ნოემბერში გამოვიდა ვიდეო სიმღერაზე „Bomb“, რომელშიც წარმოდგენილია მიმ-რეპერ იუნო მაილსის ახალი რეპი, რომელიც უესტმა პირველად აგვისტოში, პირდაპირ ეთერში წარმოადგინა. Vultures 2-ის გარეკანის დიზაინზე გამოსახულია Ty Dolla Sign, რომელიც მთლიანად შავ კოსტიუმშია გამოწყობილი და ხელში უჭირავს უფროსი ძმის, გაბრიელ მუჰამედის, ასევე ცნობილი როგორც Big TC-ის სურათი, რომელსაც სამუდამო პატიმრობა მიესაჯა მკვლელობისთვის, რომლის ჩადენასაც ორივე უარყოფს.
სქოლიო

კატეგორია:ალბომები
კატეგორია:კოლაბორაციული ალბომები
კატეგორია:კანიე უესტი
კატეგორია:ალბომები ჟანრის მიხედვით
კატეგორია:ჰიპ-ჰოპ ალბომები
კატეგორია:ამერიკული ალბომები
კატეგორია:ალბომები წლების მიხედვით
კატეგორია:2024 წლის ალბომები